tomron87/hebrew-wikipedia-sentences-corpus huggingface dataset:
פעילותו הציבורית החלה כמייסד מפלגת העולים "דה" בשנת 1992. בין 1993 ל-1994 היה רכז "הפורום הציוני" ובשנים 1996–1999 כיהן כמנכ"ל מפלגת "ישראל בעלייה".
בשנת 1999 נבחר לכנסת ה-15 מטעם ישראל בעליה.
בכנסת כיהן כחבר בוועדות הכנסת שונות.
בבחירות לכנסת ה-16 הוצב במקום הרביעי, אך המפלגה זכתה בשני מנדטים בלבד, ומאוחר יותר התאחדה עם הליכוד.
לאחר הבחירות הקים חברה לייעוץ פוליטי בשם "פוליטק".
החברה העניקה שירותי ייעוץ, בין היתר, למפלגת ש"ס, בנושאי הקשר עם ציבור העולים מברית המועצות לשעבר.
נפטר ב-12 באוקטובר 2015, והובא למנוחות בבית העלמין פרדס חיים בכפר סבא.
גנגולפוס מבורגונדי (Gangulphus; קרוי גם גנגולף, Gangolf בצרפתית ושפות אחרות; מת ב-11 במאי 760) הוא קדוש נוצרי אשר נחשב למרטיר בכנסייה הקתולית.
גנגולפוס היה איש חצר מבורגונדיה, אשר העדות ההיסטורית היחידה על קיומו היא תעודה שפרסמה חצרו של פפין הגוץ ב-762, בה נכתב כי גנגולפוס היה בעל אדמות רבות ומשפחתו שלטה על האזור.
גנגולפוס נרצח בלאנגר ב-760. יום חגו הוא ה-11 במאי והוא נחשב לקדוש המגן של הסוסים; כמו גם למגינם של הסובלים ממחלות עיניים, עור ופרקים.
הוא מוצג בדרך כלל כאביר על סוס, עם חרב ומגן; לעיתים גם עם מטה, דגל וצלב.
גנדאם הוא זיכיון אנימה מדע בדיוני, אחד מזכיונות האנימה הארוכים ביותר העוסק ברובוטים ענקיים, מכה.
הסדרה החלה בשידורה בשנת 1979 וממשיכה עד היום, כאשר סדרת המקור התרחשה בתקופת "המאה האוניברסלית", ובעקבותיה פותחו סדרות המשך לאותה תקופה וכן סדרות ספין אוף העוסקות ביקומים חלופיים שאינם מאותה המאה.
כל הסדרות אף תורגמו לסרטוני מקבץ קצרים (OVA) שתימצתו את עלילתן.
להלן עלילת סדרות גנדאם השונות, מחולקות לפי תקופות הזמן וסדר ההתרחשות.
יש לציין כי תקופת הזמן של המאה האוניברסלית היא הפופולרית ביותר ומהווה את הבסיס למרבית סדרות גנדאם.
לרגל חגיגות 35 לקיומו של זיכיון גנדאם, מיני-סדרה בת ארבעה חלקים שודרה בין פברואר 2015 לנובמבר 2016 בבימויו של יושיקזו יסוהיקו.
המיני-סדרה עוקבת אחר העלילה הראשית של סדרת המקור ומגוללת את עלייתו לכוח של צ'אר אזנבל, בחודש השמיני ללחימה בין פדרציית הארץ לבין נסיכות ציון.
למרות שהמיני-סדרה נאמנה לרוח האירועים שהתרחשו בסדרת המקור, ניתן לבמאי חופש יצירתי לשנות מספר אלמנטים בסיפור כמו הופעתן של חליפות ניידות בשני הצדדים הלוחמים.
סיפורם של קאסבל רם דייקון (שמו האמיתי של צ'אר) ואחותו ארטסיה (סליה מאס לעתיד) במאה האוניברסלית 0068, שהועברו לחזקתו של אציל אריסטוקרטי לצורך הגנתם לאחר התנקשות בחייו של אביהם, הפוליטיקאי והפילוסוף זיאון זום דייקון.
הסדרה מתארת בהרחבה אירועים שרק הוזכרו בסדרת המקור, ביניהם נפילתו של זיאון זום דייקון, עלייתה לשלטון של משפחת המלוכה זאבי, בנייתה של מושבת החלל צד-7, המחקר והפיתוח של החליפות הניידות הנקראות גנדאם ואפילו פשר הזהויות הסודיות של קאסבל דייקון/אדוארד מאס.
סדרת המקור של גנדאם נכתבה ובוימה על ידי יושיוקי טומינו.
היא נועדה להיות בעלת 52 פרקים, אך קוצצה לכדי 43 פרקים ששודרו בין השנים 1979–1980. בעקבות מכירת זיכיון הרובוטים לחברת Bandai, הסדרה החלה לצבור פופולריות ואף נערכה מחדש מאוחר יותר לשלושה סרטים בשנת 1981, אשר כללו סצנות חדשות ואנימציה חדשה.
בדומה לסדרת מסע בין כוכבים המקורית, הסדרה לא התקבלה יפה בידי הקהל, אלא רק לאחר התפתחותן של סדרות המשך זכתה להכרה.
הסדרה המקורית מתרחשת ביקום בדיוני בשנת 2124 (המאה אוניברסלית 0079 לפי לוח השנה הקלנדרי של זיכיון גנדאם).
נסיכות ציון הכריזה על עצמאות מידי פדרציית הארץ ופתחה במלחמה מאסיבית שנודעה בשם מלחמת השנה האחת, ואשר הורגשה בכל יבשת בכדור הארץ וכמעט בכל מושבת חלל והתיישבות ירחית.
מספרם של כוחות ציון היו פחותים מאלה של פדרציית הארץ, אך ידם הייתה על העליונה בזכות שימוש בנשק אבטיפוס מהפכני, חליפות ניידות דמויות אנוש הנודעות בשם גנדאם.
לאחר שכמעט ממחצית האנושות אבדה במהלכו של העימות ביניהן, המלחמה עברה למושבה ירחית ונמשכה כשמונה חודשים.
הסיפור מתחיל כאשר ספינת המלחמה החדשה של פדרציית הארץ, הבסיס הלבן, מגיעה לבסיס מחקר סודי במושבת החלל צד-7 כדי לאסוף את הנשק החדיש ביותר של פדרציית הארץ.
אולם, עוקבים אחריה כוחות ציוניים.
חבר צוות תצפית ציוני מפר פקודות משימה ומתחיל לתקוף את מושבת החלל, בהורגו את כוחות הפדרציה ואזרחי המושבה.
מתוך ייאוש, האזרח הצעיר אמורו ריי מגלה בטעות את הנשק החדש של הפדרציה - גנדאם מדגם RX-78 - ומצליח לסכל את המתקפה.
צוות הבסיס הלבן מורכב מחדש ממגויסים אזרחים ומעריקים ומשתמש בכל האמצעים שלרשותו כדי לשרוד את המלחמה.
חברי הצוות נתקלים במהלך משימותיהם בקצין נסיכות ציון בשם צ'אר אזנבל, אשר למרות האיבה בינו לבין אמורו ריי, משתמש בפדרציית הארץ כדי להנחיל מסע נקמה פרטי בתוככי נסיכות ציון על משפחת זאבי האריסטוקרטית.
"מלחמת השנה האחת החבויה", "אפוקליפסה 0079" ו"חזית הכבידה" הן שלוש מיני-סדרות בנות שלושה חלקים כ"א, ששודרו ב-2004, 2006 ו-2008, בהתאמה.
המיני סדרות הופקו בגרפיקת תלת־ממד ובוימו בידי טקאשי אימנישי.
הן מתרחשות במהלך מלחמת השנה האחת של תקופת המאה האוניברסלית 0079, כאשר השתיים הראשונות מסופרות מנקודת מבטה של נסיכות ציון, בעוד המיני סדרה השלישית מסופרת מנקודת מבטה של פדרציית הארץ.
מיני-סדרות אלו מתארות אירועים שלא צוינו בעבר במלחמת השנה האחת בסדרות גנדאם השונות, ומה שמייחד אותן מכל האחרות הוא שהגיבור הראשי אינו טייס גנדאם אלא קצין טכני שמאבחן את ניסיונות הירי במלחמה.
עלילת שתי המיני סדרות הראשונות מביאה את הרפתקאותיו של צוות לפיתוח אמצעי לחימה מטעם נסיכות ציון על סיפון ספינת התובלה "יוטונהיים" (שנקראת ע"ש עולם הענקים במיתולוגיה הנורדית).
הצוות עורך ניסויי שטח למספר נשקי אבטיפוס לצורכי לחימה.
הסדרה השלישית מביאה את עלילות פדרציית הארץ בכדור הארץ, כאשר כל פרק עוסק בדמות אחרת בעלת תפקיד שונה בצבא הפדרציה, ומתרחש בשלב שונה של המלחמה.
גנדאם: צוות החליפות הניידות השמיני
מיני-סדרה בת 11 פרקים ששודרה בין השנים 1996 – 1999 ומתרחשת בתקופת המאה האוניברסלית 0079, במהלך מלחמת השנה האחת.
המיני סדרה מתארת את המלחמה מנקודת מבטו של החייל הפשוט מאשר אלופי הזן החדש אשר זוכים להטיס את הגנדאמים.
פרק אפילוג אחרון, "מוצא אחרון", שודר לאחר מכן והציג עלילה מציאותית יותר מאשר הסדרה עצמה.
הסדרה מתמקמת בג'ונגלים של דרום-מזרח אסיה, בהם כוחות פדרציית הארץ ונסיכות ציון נלחמים במלחמת גרילה עקובה מדם לצורך שליטה באזור ובמקורותיו.
תקוותה של נסיכות ציון באזור נחה על שריון נייד נסיוני וטייסת צעירה בשם איינה סהאלים.
צבא הארץ הפדרלי הנלחם בנסיכות ציון באזור מקבל את סגן משנה שירו אמאדה, המפקד החדש של צוות החליפות הניידות השמיני, וכן שלוש חליפות ניידות מדגם RX-79G כתגבורת.
איינה ושירו מכירים אחד את השני עוד ממבצע הצלה שהתרחש בחלל, אך כאשר שירו מגלה כי איינה היא טייסת השריון הנייד של ציון, הוא נעצר באשמת בגידה.
הפדרציה מציעה לשירו סיכוי אחרון לגאולה – הוא חייב לקחת את צוות החליפות הניידות השמיני עמוק לתוך שטח ציוני ולמצוא את הבסיס החבוי שלהם.
כאשר הכוחות הציונים מכותרים לפינה, והפדרציה מצפה לניצחון משירו וצוותו, שני היריבים בעל כורחם צריכים להחליט להיכן שייכת נאמנותם.
בשנת 1998 נעשה סרט מקבץ בשם "הדו"ח של מילר" למיני-סדרה, אשר מתמקד על המשפט הצבאי של שירו אמאדה בעקבות פעולותיו.
הסרט משלב קטעים מתוך הסדרה בתוספת קטעים חדשים, ומציג דמות חדשה בשם אליס מילר, חוקרת מטעם פדרציית הארץ שנשכרה לגלות ראיות נגד שירו.
מיני-סדרה בת שמונה פרקים ששודרו בין דצמבר 2015 לבין יולי 2017 ומתרחשים במקביל לאירועים של מלחמת השנה האחת בסדרה המקורית.
אחוות מור של פדרציית הארץ וחטיבת המתים-החיים של נסיכות ציון מנהלים קרב אלים בסקטור ת'נדרבולט, אזור נידח בחלל המלא בחורבות של מושבות חלל, ונקרא בשם זה משום פריקות חשמל תכופות.
מאז פרוץ המלחמה, כוחות ציוניים החזיקו שליטה בסקטור ת'נדרבולט בגלל שהוא מהווה נתיב אספקה חיוני למצודת אסטרואידים.
הסיפור מתמקד בחייל פדרציה בשם איו פלמינג כשהוא נלחם נגד הצלף הטוב ביותר של נסיכות ציון, דריל לורנץ.
גנדאם 0080: מלחמה בכיס הקטן
שודרה ב-1989, וכללה שישה פרקים.
מתרחשת בתקופת המאה אוניברסלית 0080, במהלך מלחמת השנה האחת.
כפי שנרמז משם המיני-סדרה, היא מביאה סיפור אישי וצדדי למלחמה, ומתארת את חוויותיו של ילד בן עשר בעוד הוא לומד את משמעותה של המלחמה.
מודיעין ציוני מזהה גנדאם אבטיפוס מדגם RX-78NT1 של הפדרציה אשר נמצא בשלבי פיתוח בבסיס הפדרציה בקוטב.
צוות קומנדו של חליפות ניידות נשלח להשמיד אותו, אך לפני שיוכל להשלים את משימתו, הגנדאם נשלח לחלל.
כאשר הגנדאם נמצא בבסיס מחקר ופיתוח של הפדרציה בתוך מושבת חלל נייטרלית צד-6, נסיכות ציון פותחת במבצע חשאי להשמדתו באמצעות אותו צוות קומנדו, הכולל טירון צעיר בשם ברנרד וייזמן.
אולם, הפשיטה נכשלת וכל הצוות נהרג מלבד ברנרד.
אחרי שהוא מתרסק עם החליפה הניידת שלו, ברנרד מתחבר לתלמיד בית ספר יסודי בשם אלפרד איזוהורה ולשכנתו כריסטינה מקנזי.
הוא אינו יודע שכריס היא טייסת ניסוי של הגנדאם החדש.
ככל שעובר הזמן, ברנרד מגלה שהציונים מתכוננים לפתוח במתקפה גרעינית כנגד מושבת החלל אם הוא לא יוכל להשמיד את הגנדאם.
גנדאם 0083: זיכרון אבק כוכבים
מיני-סדרה בת 13 פרקים ששודרה בין השנים 1991 – 1992. מתרחשת בתקופת המאה האוניברסלית 0083, מתארת את תקופת המעבר שבין עלילות הסדרה המקורית לבין סדרת גנדאם זטה ומביאה את סיפור הרקע לעלייתו של כוח הטיטאנים.
לאחר שידור הסדרה יצא סרט המקבץ את עלילות הסדרה בשם "הבליץ האחרון של ציון".
שלוש שנים לאחר סוף מלחמת השנה האחת, שרידים מכוחות ציון המונהגים בידי אייגיל דלאז ואנאוול גאטו גונבים אבטיפוס של חליפת גנדאם ניידת מדגם RX-78 GP02A החמוש בראש נפץ גרעיני מבסיס פדרציית הארץ באוסטרליה.
טייס הניסיונות מטעם כוחות פדרציית הארץ קו אוראקי מחרים אבטיפוס נוסף של גנדאם מדגם RX-78 GP01 בניסיון למנוע את הגנבה.
בנוסף, ספינת הקרב אלביון מצווית לרדוף אחר גאטו ולהשיב את הגנדאם הגנוב.
יחד עם הטייס אוראקי והמהנדסת נינה פרפלטון מאנהיים אלקטרוניקה, הספינה עוקבת אחר גאטו לאפריקה ומשם לחלל, ונתקלת בהתנגדות של כוחות ציון ששרדו.
מטרתו האמיתית של דלאז ושל מבצע אבק הכוכבים שלו היא לערער את ביטחונה של פדרציית הארץ על ידי הפלתה של מושבת חלל על אמריקה הצפונית ובכך לפגום באספקת המזון של הארץ.
הסדרה מסתיימת עם יצירתם של הטיטאנים, יחידת ציד-ציונים של כוחות הפדרציה, הכוחות העיקריים הפועלים בסדרת גנדאם זטה.
גנדאם זטה היא סדרת המשך לסדרת גנדאם המקורית, בעלת 50 פרקים, ששודרה בין השנים 1985 – 1986, בכתיבתו ובימויו של יושיוקי טומינו.
בשנים 2005–2006, הסדרה עובדה ונערכה מחדש לשלושה סרטי אנימציה באורך מלא.
מתרחשת בתקופת המאה האוניברסלית 0087, שמונה שנים לאחר מלחמת השנה האחת וכארבע שנים לאחר מבצע אבק כוכבים.
הסדרה מתמקדת בקבוצה מחתרתית בשם קבוצת איחוד אנטי-ארצי (AEUG) כשהיא מנסה להביס את הטיטאנים - יחידה עילית של הפדרציה שתפקידה לצוד אחר שרידי הכוחות של נסיכות ציון, אולם היא רוצחת בדם קר ובאכזריות כל אחד המבקש זכויות שוות לאזרחי המושבות.
שלא כמו הסדרה המקורית, העלילה מציגה החל מהפרק הראשון עימות עיקרי בין פלגים אידאולוגים ופוליטיים, וכן שיתוף פעולה ראשון בין דמויות שהיו עד כה יריבות אחת לשנייה.
סיפור הסדרה מתואר מנקודת מבטו של קאמיל בידאן, אזרח צעיר וטייס גנדאם חובב שהוריו עובדים עבור פדרציית הארץ והטיטאנים.
בזמן שערך ביקור אצל הוריו במושבת החלל, נערכת מתקפה של קבוצת האיחוד על המושבה במטרה לגנוב שלושה גנדאמים מדגם Gundam Mk-II שנמצאים בשלבי פיתוח מאלצת את קאמיל לגנוב את הגנדאם של מסה ולסכל את המתקפה.
הוא עוקב אחרי כוחות המתקפה לספינת המלחמה ארגמה.
הטיטאנים לוקחים את הוריו של קאמיל כבני ערובה כדי לאלץ אותו להחזיר את הגנדאם הגנוב, ואמו של קאמיל נהרגת בטעות.
מעשה זה הוא אחד מהגורמים לכך שקאמיל מצטרף לקבוצת האיחוד האנטי-ארצי.
כשהמלחמה מחריפה, קאמיל נתקל באנשים מכל צדדי הסכסוך, ביניהם טיטאנים שטופי מוח, בני אנוש מלאכותיים מהזן החדש ומנהיגים של אנהיים אלקטרוניקה, שמממנת בחשאי את AEUG.
קבוצת האיחוד האנטי-ארצי פותחת במתקפה כוללת על פדרציית הארץ בדקר, מה שמביא למלחמת אזרחים.
קוואטרו בג'ירנה - האחראי למתקפה על מושבת החלל - חושף את זהותו האמיתית כצ'אר אזנבל ומראה הוכחות למעשי הרודנות של הטיטאנים, ביניהם שימוש בגז עצבים על מושבה חסרת הגנה.
בית המשפט של פדרציית הארץ פוסק שמעשיהם של הטיטאנים הם בלתי חוקיים ומגבה את קבוצת האיחוד האנטי-ארצית ברדיפתם אחר מנהיגם.
אחרי שאיבד את תמיכתה של פדרציית הארץ, כוח הטיטאנים פונה אל אויבו המקורי - שרידים של נסיכות ציון שנודעים בשם נאו-ציון, ומבקש לכרות ברית כדי להשיג שליטה חזרה בכדור הארץ.
מנהיגה של נאו-ציון יוצר קשר עם קבוצת האיחוד ומשתמש במלחמת האזרחים של פדרציית הארץ כדי לבקש את תמיכתה הפוליטית של מושבת החלל הציונית לשעבר צד-3. מעורבותה של נאו-ציון וההתנקשות במנהיג הטיטאנים בידי קומנדר סירוקו מובילים למאבק על שליטה בבסיס מושבת החלל של הטיטאנים.
המלחמה מסתיימת כאשר קאמיל - המטיס את הגנדאם מדגם MSZ-006 Zeta - הורג את סירוקו בקרב ביניהם וקבוצת האיחוד משמידה את ספינת הדגל שלו ואת צי הטיטאנים.
אולם, קאמיל נותר שבור מבחינה פסיכולוגית ולמרות שלא נגרם לו ולגנדאם שלו נזק משמעותי, הוא הופך לבלתי יציב מנטלית עם סימנים לאובדן זיכרון ו/או שפיות.
הסדרה מסתיימת כאשר גם קבוצת האיחוד האנטי-ארצי וגם פדרציית הארץ - שספגו אבדות רבות במהלכה של המלחמה - נאלצים להתמודד מול מלוא כוחה של נאו-ציון, מה שמוביל ישירות לסדרת גנדאם ZZ.
סדרת המשך ישירה לגנדאם זטה, ששודרה למשך 47 פרקים בין השנים 1986 – 1987 בבימויו של יושיוקי טומינו.
הסדרה מציגה צוות שחקנים חדש ברובו וממשיכה את עלילתה של קודמתה עם יורש העצר למינבה לאו זאבי - האחרונה ממשפחת המלוכה זאבי, עלילותיו של קפטן ברייט נואה וספינת המלחמה ארגמה, וכן דמויות חדשות בראשותו של ג'ודאו אשטה.
לחלקה הראשון של סדרה זו פן קומי יותר מאשר קודמתה, האפלה יותר, כאשר חלקה השני חוזר למקורות האפלים שעשו את גנדאם זטה למצליחה יותר.
לצורך המאבק בנסיכות ציון הנקראת עתה נאו-ציון, קפטן ברייט נואה מגייס קבוצת אספני גרוטאות בראשות הצעיר מהזן החדש ג'ודאו אשטה כדי להטיס את החליפות הניידות של הארגמה.
הקבוצה נקראת קבוצת גנדאם, וזו הפעם הראשונה שבה יחידת חליפות ניידות נלחמת זו לצד זו.
גנדאם: התקפת הנגד של צ'אר
סרט אנימה באורך מלא ששודר ב-1988 בבימויו של יושיוקי טומינו, שגם כתב את המאנגה עליה מבוסס הסרט.
הסרט מהווה נקודת שיא לאירועי הסדרות הקודמות, ומתרחש בתקופת המאה האוניברסלית 0093 - בכך מסיים 14 שנות עימות בין צ'אר אזנבל לאמורו ריי.
בנוסף להיותו הסרט הראשון בתולדות סאגת גנדאם, סרט זה השתמש לראשונה בגרפיקת תלת־ממד במהלך צילום חמש שניות של מושבת חלל מסתובבת.
צ'אר אזנבל חוזר לאחר שהגיח ממקום מחבואו בחמש שנים האחרונות, והוא מוביל את כוחות נאו-ציון למאבק על שליטה בפדרציית הארץ.
הוא עדיין נחוש בדעתו ליישב את האנושות במושבות החלל, וגורם להפלתו של אסטרואיד על מפקדת הפדרציה בטיבט.
הוא מתכוון להפיל גם את האסטרואיד אקסיס על כדור הארץ במסווה של כניעת כוחותיהם של נאו-ציון.
אולם, הפדרציה הקימה יחידת כוחות מיוחדים משלה כנגד המושבות בשם לונדו-בל.
כחלק מחברי לונדו-בל נמנים וותיקי מלחמת השנה האחת ברייט נואה ואמורו ריי, אותו צ'אר רוצה להרוג כנקמה על מותה של טייסת הזן החדש ליילה סון.
כוחות לונדו-בל מנסים לעצור את צ'אר לפני שהאסטרואיד יכנס לאטמוספירת כדור הארץ וקרב פורץ בין הכוחות.
צוות חבלה של לונדו-בל מפוצץ את אקסיס מבפנים, אך מחציתו עדיין עושה את דרכו לכדור הארץ.
במהלכו של הקרב, אמורו ריי תופס את צ'אר ומנסה למנוע את כניסתו של האסטרואיד לכדור הארץ, וחליפות ניידות של הפדרציה ושל נאו-ציון נחלצות לעזרתו.
כשהקבוצה מנסה לעשות את הבלתי אפשרי, הגנדאם מדגם RX-93 Nu של אמורו יוצר תהודה וגורם לגל אנרגיה מסביב לאסטרואיד שדוחף אותו אל מחוץ למסלול כדור הארץ.
גם אמורו וגם צ'אר נחשבים למתים בידי כוחותיהם.
מיני-סדרה בת שבעה פרקים, שהחלה בשידור במרץ 2010 והסתיימה במאי 2014, והיא מתבססת על סדרת נובלות בת 10 ספרים שהתפרסמו בשנים 2006–2009. העלילה מתרחשת בתקופת המאה האוניברסלית 0096, שלוש שנים לאחר מאורעות "התקפת הנגד של צ'אר".
למיני-סדרה יצא עיבוד מחודש הכולל סצנות נוספות תחת השם Mobile Suit Gundam Unicorn RE:0096 באפריל 2016, שנמשך עד ספטמבר 2016 למשך 22 פרקים.
כמו כן, החל מיוני 2017 שודרו שישה סרטוני מקבץ בני שלוש דקות כ"א תחת השם Mobile Suit Gundam: Twilight Axis ואשר מתרחשים באותה תקופת זמן.
סיפור המיני-סדרה מתמקד בבאנג'ר לינקס, נער בן 16 אשר פוגש בנערה אודרי בורן בזמן טיול של כיתתו למוזיאון הגנדאם במושבת החלל אינדסטריאל שבע.
אודרי, ששמה האמיתי הוא מינבה לאו זאבי, החברה השורדת האחרונה ממשפחת זאבי, באה למושבה במטרה להשיג את תיבת לאפלייס, חפץ מסתורי אשר מסופר כי מי שבבעלותו יוכל להפיל את פדרציית הארץ, כדי למנוע ממנה ליפול לכוחות נאו-ציון המחודשים.
באנג'ר ואודרי יוצאים למסע להשיג את תיבת לפלס המסתורית לפני שהיא תיפול לידיו של פול פרונטל, המנהיג החדש של כוחות נאו-ציון, שמחשיב את עצמו כממשיך דרכו של צ'אר אזנבל.
במסעו בנאג'ר מטיס את החליפה הניידת מדגם RX-0 Unicorn, וכן נתקל בשלל דמויות חדשות, שחלקן כבר הופיעו בסדרות קודמות בסדרה.
סרטוני המקבץ "גנדאם: שחר האקסיס" מגוללים את סיפורם של שני שורדים מנסיכות ציון שנשלחו מטעם פדרציית הארץ לחקור את חורבות בסיס האסטרואידים אקסיס.
הם נתקלים בטייס מסתורי מהזן החדש של גנדאם מדגם RX-78AN-01 Gundam AN-01, שמתקיף אותם.
סרט אשר מתרחש בתקופת המאה האוניברסלית 0123, שלושים שנה לאחר מאורעות הסרט "התקפת הנגד של צ'אר".
זהו ניסיונו של יושיוקי טומינו להתחיל בסאגה חדשה בעולם גנדאם.
סכסוך חדש פורץ לאחר כמעט דור שלם של שלום בין כוחות הפדרציה ונאו-ציון.
כדי להתגבר על בעיית פיצוץ אוכלוסין, פדרציית הארץ הקימה מושבות חלל חדשות.
אולם כוחות המיליציה של קרוסבון ונגארד מחליטים להשיג שליטה על ערים אלה כדי לבסס את האימפריה ההולכת וגדלה שלהם, קוסמו בבילוניה.
העלילה מתמקדת בתושב מושבת חלל בשם סיבוק ארנו, שנאלץ להטיס את F91 Gundam במאבק להישרדות.
סדרה בת 51 פרקים שבוימה בידי יושיוקי טומינו, ושודרה בין השנים 1993 – 1994. מתרחשת בתקופת המאה האוניברסלית 0153, כשלושים שנים לאחר העימות בין כוחות הפדרציה לבין קרוסבון ונגארד.
כדור הארץ עדיין נשלט בידי פדרציית הארץ הנחלשת, כשהוא מותקף בידי כוחות מזוינים של אימפריית זאנסקרה, BESPA.
רק תנועת מחתרת רעועה וייצור המוני של חליפות ניידות בשם גנדאם ויקטורי עומדים בדרכם של כוחות BESPA, אשר כובשים את מושבות החלל ומתחילים את פלישתם לכדור הארץ.
אולם, כוחות BESPA ממשיכים לגדול באמצעים אלימים כדוגמת הוצאות להורג פומביות להשלטת פחד בתושבי כדור הארץ.
הסיפור עוקב אחר אוסו אווין בן ה-13, שמושלך אל תוך העימות כשהוא נתקל בטייס BESPA בשם קרוניקל אשר, ונאלץ לחזות במחזות האימה הנגרמים כתוצאה מהמלחמה.
סרט לייב אקשן ששודר בשנת 2000, ונועד יחד עם סדרת גנדאם Turn-A לחגוג 20 שנים לזיכיון גנדאם.
יוצר גנדאם יושיוקי טומינו לא נתן הסכמתו לסרט, מהסיבה הפשוטה כי עלילות הסרט מבוססות באופן רופף ביותר על סדרות גנדאם השונות.
עלילת הסרט מתרחשת בתקופת המאה האוניברסלית 0223. פדרציית הארץ התמוטטה, והשלטון העצמי חזר לידי השטחים שהיו בשליטתה.
מושבות החלל ניערו מעליהן את מאורעות העבר וכעת מחשיבות עצמן כיישובים עצמאיים.
כתוצאה מכך, עולים שני כוחות – קונגרס אומות היישובים (CONSENT), שמורכב בעיקרו מחברי הפדרציה לשעבר ומקיף את מושבות החלל בכמה מצדדיהם, וליגת חופש היישובים, הבנויים מצדדים 1,4 והערים הירחיות.
סיפורו של מארק קוראן, טייס CONSENT לשעבר שעובד כעת עבור תאגיד קצירה תת-קרקעית במעבדה הממוקמת במעמקי האוקיינוס האטלנטי.
CONSENT סובלת ממשבר חוסר מזון, בעת שלליגת חופש היישובים יש את האמצעים החקלאיים להאכיל את עצמה ואינה מושפעת ממשבר זה.
כאשר פריצת דרך חקלאית מושגת במושבת חלל צד-8, גאיה, CONSENT מחפשת לתפוס את הטכנולוגיה בכוח צבאי כדי לפתור את בעיית המשבר שלה.
קוראן מוצא את עצמו נרדף ועושה את דרכו לחלל, שם מקבל לרשותו חליפה ניידת גנדאם מדגם G-Saviour, בה הוא משתמש לצורך הגנת מושבות החלל.
לציון 15 שנים לקיומו של זיכיון גנדאם הופקה סדרת גנדאם G כדי לאתחל את הזיכיון, שסבל מירידה בפופולריות, וכן לשנות את הטון האפל והבוגר של הסדרות הקודמות כדי לפנות לקהל צעיר יותר ולהגביר את מכירות המודלים של הגנדאמים.
הייתה זו הסדרה הראשונה בעלת קו עלילתי נפרד מקודמותיה, שמתרחשת בתקופת זמן החלופית של המאה העתידית.
בנוסף, הסדרה זנחה אלמנטים רבים שהיו מנת חלקן של סדרות המאה האוניברסלית והתמקדה באמנויות לחימה ובקרבות אישיים על פני עימותים צבאיים בקנה מידה נרחב.
הסדרה שודרה למשך 49 פרקים בין השנים 1994 – 1995 ובוימה בידי יאשוהירו אימאגאווה.
שלא כמו סדרות קודמות שהתרחשו במאה האוניברסלית, הסדרה מתרחשת בתקופת המאה העתידית, כשהאנושות נטשה את כדור הארץ החרב כדי לחיות במושבות חלל.
לכל מדינה יש מושבות חלל משלה מחוץ לאטמוספירת כדור הארץ.
כדי להימנע ממלחמות פוליטיות על שליטה, מושבות החלל מסכימות לנהל טורניר קרבות גנדאם מדי ארבע שנים.
כל מדינה שולחת לכדור הארץ נציג משלה, המטיס חליפה ניידת מתקדמת ביותר בשם גנדאם.
הגנדאמים נלחמים זה בזה בקרב פנים אל פנים תחת מערכת חוקים נוקשה עד אשר לוחם בודד נשאר מתוכן, והאומה שמיוצגת על ידי אותו לוחם תזכה בזכויות שלטון על יתר מושבות החלל.
כל גנדאם נשלט ישירות באמצעות מערכת משוב וזיהוי תנועות למרחוק, לפיה הגנדאם מחקה את תנועות הגוף של הטייס, את כישורי הלחימה שלו ואת יכולות השימוש בכלי נשק.
סדרה זו זכתה לפופולריות רבה ביפן, למרות רייטינג נמוך ביותר עם תחילת שידורה במטרופולין טוקיו ובחבל קאנטו.
אולם, היא זכתה לביקורות שליליות משום שנטשה אלמנטים מיליטריסטים, פוליטיים וחברתיים שהיו מנת חלקן של סדרות קודמות, והחליפה את הטון הרציני והאפל שבעימותים צבאיים לטובת טורניר של קרבות לחימה.
הסדרה הידועה בכינויה גנדאם וינג היא סדרה פופולרית ביקום גנדאם, והיא שודרה למשך 49 פרקים בין השנים 1995 – 1996. בעתיד הרחוק, האנושות התיישבה בחלל עם אסופת מושבות חלל בכל אחת מחמש נקודות לגראנז'.
בכדור הארץ, האומות התאחדו יחדיו לכדי ברית ספירת-הארץ המאוחדת ומשליטות דיכוי על מושבות החלל באמצעות עוצמתן הצבאית.
המושבות נאבקות לעצמאותן, ומצטרפות לתנועת מחתרת בראשותו של הירו יואי הפציפיסט.
בתקופת לאחר-התיישבות 175, הוא נורה בידי מתנקש, מה שמאלץ את מושבות החלל לחפש פתרון אחר לשלום.
ההתנקשות גורמת לעריקתם של חמישה מדענים מארגון זודיאק (הידוע בשם אוז) לאחר השלמת חליפת האבטיפוס הניידת Tallgeese.
הסיפור מתחיל בתקופת לאחר-התיישבות 195, עם התחלתו של מבצע מטאור.
המדענים מחליטים לנקום בארגון אוז, ובוחרים חמישה נערים ומאמנים אותם, כל אחד בנפרד.
חמשת הנערים נשלחים לכדור הארץ בחמש חליפות ניידות מתקדמות בשם גנדאם, שנקראות כך משום שהן בנויות מחומר נדיר ועמיד ביותר הקרוי סגסוגת גנדאניום, שיכולה להיווצר רק בחלל.
כל גנדאם נשלח ממושבת חלל נפרדת, ובתחילה חמשת הנערים אינם מודעים זה לקיומו של זה.
חמשת הטייסים הצעירים הם הירו יואי, דואו מקסוול, טרואה ברטון, קטרה רברבה וינר וצ'אנג וופיי.
בפגישתם הראשונה כל אחד מאמין שהאחרים הם גנדאמים חדשים של ארגון אוז.
ברגע שהם מבינים שמטרתם דומה, הם חוברים יחדיו להשלמת משימתם.
הסדרה מתמקדת גם ברלנה פיסקראפט, היורשת לממלכת סאנק הפציפיסטית, אשר נקלעת לאמצעו של הסכסוך ונהפכת לבת בריתם של טייסי הגנדאם הצעירים.
סדרה בת 39 פרקים ששודרו בשנת 1996 ואשר מתרחשת בתקופת לאחר-מלחמה 15. התקופה מתייחסת לשנים שלאחר סיום מלחמת החלל השביעית, שבה הארץ נחרבה בידי נפילת מושבות החלל והתושבים ששרדו נאלצים לחיות בכל האמצעים הדרושים בעולם פוסט-אפוקליפטי.
חליפות ניידות ואמצעי לחימה שנותרו מהמלחמה מגיעים לידיהם של אזרחים ולידי ארגונים שונים על פני כדור הארץ.
גיבור הסדרה הוא הנער גארוד ראן, חבר בקבוצת אוכלי נבלות בשם "Vultures" שמפטרלת את אזורי השממה לחיפוש אחר רווחים, ואשר נמצאים במשימה להציל את חברי הזן חדש מאלה הרוצים לנצלם.
הסדרה משתמשת בסיפור הרקע של מלחמות קודמות, כאשר שני הפלגים הראשיים הם אומות הארץ המאוחדות החדשות וצבא המהפכה בחלל.
הסדרה הציגה גם את מקורם של אנשי הזן החדש.
סדרה בת 50 פרקים ששודרה בין השנים 1999 – 2000 כחלק מחגיגות 20 שנה לסדרות גנדאם, שאותה הבמאי יושיוקי טומינו ייעד כעתיד רחוק לכל תקופות הזמן הקודמות.
בתקופת המאה הנכונה 2345, מושבות החלל נעשו חזקות יותר מעולם ביתם, ושלא כמו בתקופת המאה העתידית, מציגות עמדה אגרסיבית יותר כלפי הארץ.
עלילות המלחמה בין תושבי מושבות החלל, הקוראות לעצמן גזע הירח, לבין כוחות מיליציית הארץ, שמשתמשת בטכנולוגיה עתיקה כדי ללחום בהם.
סדרה זו מהווה פרידה דרמטית מהמוכר בעולם גנדאם – העלילה מתרחשת בעתיד שנסוג לטכנולוגיה של תחילת המאה ה-20. כמו כן, עיצובי המכה הלא רגילים עוצבו תודות לסיד מיד, הידוע בעבודתו בבלייד ראנר.
הסמל ∀ הוא כמת שמשמש לציין "כל היחידות בקבוצה".
לכן, כותרת הסדרה יכולה להתפרש כ"לכל הגנדאמים", ומצביעה על כוונתו של יושיוקי טומינו לאחד את המאה האוניברסלית והמספר העצום של יקומים מקבילים לכדי מכלול אחד.
כתוצאה מכך, הסדרה מביאה שימוש בטכנולוגיות שהובאו בעבר בסדרות גנדאם השונות.
בנוסף, טומינו רצה כי סדרה זו תכליל גם את יתר סדרותיו (Ideon, Heavy Metal L-Gaim, Zambot-3 וכו') ולא רק גנדאם.
כאשר הציג את הרעיון לחברת Sunrise, נדחתה ההצעה בתואנה כי יש לצמצם את הסדרה ליקום אחד.
סדרה בת 50 פרקים ששודרו בין השנים 2002 – 2003 ובוימו על ידי מיטסואו פוקודה.
סדרה זו היא הראשונה שהביאה גרפיקת תלת־ממד עדכנית, חלקה וזורמת, וכן פסקולי J-Pop יפני קצבי.
מתרחשת בתקופת העידן הקוסמי 71, ומתייחסת לשנים לאחר ייסודן של מושבות החלל הראשונות.
תקופת זמן זו משקפת בעיקר את מאזן הכוחות בין הארץ למושבות כפי שתוארה בתקופת המאה האוניברסלית.
הסדרה מתחילה במלחמה בין הארץ למושבות בדומה למלחמת השנה האחת של סדרת הגנדאם המקורית, בתוספת אלמנטים מוכרים מהסדרות גנדאם וינג וגנדאם X כדוגמת קיומן של חמש חליפות ניידות רב-גוניות והאיום האפוקליפטי.
שני הפלגים בסיפור זה הם הברית הארצית וברית זודיאק של אמנת החופש (ZAFT) מטעם המושבות.
האנושות מחולקת בעקבות הנדסה גנטית, כאשר האנשים הרגילים ידועים כנטורלים, ואלה המהונדסים גנטית הידועים כקואורדינטורים.
כמו הסדרה המקורית, לארגון ZAFT יש יתרון בפיתוח החליפות הניידות, והברית הארצית משיגה אותו במהרה בפיתוח חמש חליפות ניידות.
כאשר ארגון ZAFT גונב ארבע מחליפות האבטיפוס, הטייס הצעיר קירה יאמטו לוקח את אבטיפוס הגנדאם מדגם GAT-X105 Strike ונאלץ להילחם בחברו הוותיק את'ראן זאלה.
הקרב הראשון ביניהם נערך בתוך מושבת החלל הנייטרלית הליופוליס, השייכת לאיחוד אורב (ORB), ארגון שמהווה צד שלישי למאבק ושאינו מאמין במלחמות כפתרון ליישוב סכסוכים.
הארגון עצמו בעל השפעה פוליטית חזקה וכוח צבאי מרשים.
יו"ר הארגון, אוזומי נארה את'נה, מקריב עצמו לקראת תום הסדרה, וכך בתו קגאלי יולה את'נה יורשת את תפקידו.
קירה חובר למורו ראמיוז, קפטנית הארכאנג'ל, ובעזרת צוותה נאבק בארבעת הגנדאמים האחרים.
סדרת המשך לגנדאם SEED בת 50 פרקים ששודרו בין השנים 2004 – 2005 ובוימו על ידי מיטסואו פוקודה.
מתרחשת בתקופת העידן הקוסמי 73, שנתיים לאחר הסכם השלום בין ארגון ZAFT לברית הארצית.
חברים בכוח המיוחד של הברית הארצית הידוע ככאב הפנטום חוטפים שלוש חליפות אבטיפוס חדשות מבסיס תחמושת של ארגון ZAFT בזמן פגישה בין נציגת ארגון ORB קגאלי יולה את'נה ויו"ר ארגון ZAFT החדש גילברט דוראנדל.
פליטי ארגון ORB שין אזוקה, את'ראן זאלה וריי זה-בורל רודפים אחר אותם נטורלים מתקדמים, מה שמביא עד מהרה להכרזתה של מלחמה נוספת וחשיפתה של קנוניה רחבה יותר.
במקור רצועת מאנגה שעובדה לשתי אנימות קצרות בנות חמש דקות ששודרו בשנת 2004. מתרחשת בתקופת העידן הקוסמי 71, בשולי עלילת גנדאם SEED.
מגוללת את סיפורם של לואו גואל וחליפת האבטיפוס הניידת מדגם MBF-P02 Astray Red Frame של גילדת הזבל, וכן גאי מוראקומו וחליפת האבטיפוס הניידת מדגם MBF-P03 Astray Blue Frame של ארגון זנב העקרב.
מתרחשת בתקופת העידן הקוסמי 73 ומהווה מבוא לעלילות גנדאם סטארגייזר.
עלילותיו של צלם המלחמה ג'ס ראבל והחליפה הניידת מדגם ZGMF-X12 Astray Out Frame.
ג'ס נשכר על ידי מתיאס המסתורי כדי לצלם את הנשק הסודי החדש של ארגון ZAFT, ג'נסיס אלפא.
בזמן הצילום הוא נשבה בידי גאי מוראקומו מארגון זנב העקרב ומובא אל תוך ג'נסיס אלפא, שם מכיר את לואו גואל מגילדת הזבל שמתכוון לצאת לכיוון מארס.
כמו כן מתוארים קורותיו בבסיס צבאי ביער האמזונאס אשר בדרום אמריקה.
סרט משנת 2024 המהווה המשך ישיר למאורעות הסדרות Gundam Seed ו-Gundam Seed Destiny.
בעידן הקוסמי 75, הלחימה עדיין נמשכת עם פלישתו של הכוח הצבאי שידוע בשם הקוסמוס הכחול.
כדי להרגיע את הרוחות, ארגון כלל-עולמי בשם "קומפאס" (מצפן) מוקם בידי לאקוס קליין, שמשמשת בתור הנשיאה של הארגון.
קירה יאמטו וחבריו מצטרפים לכוחות הארגון ומתערבים כדי להטות את מאזן הכוחות.
באותו זמן, קרן חדשה של מדינות מתפתחות מציעה לכרות ברית עם קומפאס נגד הקוסמוס הכחול.
מיני-סדרה בת שלושה חלקים ששודרה ביולי 2006. מתרחשת בתקופת העידן הקוסמי 73 ועוקבת אחר האירועים שקרו בעקבות שבירת הארץ בסוף סדרת SEED Destiny.
הכוכב נמצא במצב תוהו ובוהו.
סוון קאל, נטורל צעיר בן 19, חבר בכוחות המיוחדים כאב הפנטום ומטיס את הגנדאם מדגם GAT-X105E Strike Noir.
הסדרה עוקבת גם אחר סלין מק'גריף, קואורדינטורית ומפתחת פרויקט סטארגייזר לארגון וחקר ופיתוח החלל העמוק (DSSD).
סדרה בת שתי עונות, 25 פרקים כ"א, ששודרה בין השנים 2007–2009. הסדרה היא הראשונה שצולמה במסך רחב ובהפרדה גבוהה וכן מתרחשת בתקופת זמן לפי ספירת הנוצרים.
בשנת 2307, לאחר שאזל מקור הכוח של בני האדם, דלק מאובנים, נערך חיפוש אחר מקור כוח חיצוני חדש.
אותו מקור כוח מצוי בקולטני אנרגיה סולארית הנתמכים על ידי שלוש מעליות חלל מרכזיות: האיחוד (הכולל את אמריקה הצפונית), ליגת הרפורמה האנושית (הכוללת את סין, רוסיה והודו) וה-AEU (הכוללת את אירופה).
מתחים רבים פורצים בין המדינות המעטות שאינן זוכות ליהנות ממקור הכוח החדש, שמתחלק בין העשירים ובני בריתם, ומתחים אלו מביאים להקמתו של ארגון צבאי פרטי בשם ישות שמימית, ששם לעצמו מטרה לפטור את העולם ממלחמות ואיחוד האנושות באמצעות ארבע חליפות ניידות.
לאחר שאין ביכולתם לנצח את העליונות הטכנולוגית של ארגון ישות שמימית, שלוש המעצמות מתאחדות לצבא האומות המאוחדות ומשיבות מלחמה.
בדור מתקדם 101, אותו אויב מתקיף גם את תחנת החלל בה מתגוררים פליט אסונו ואמו.
אמו של פליט נהרגת, ובין חפציה האישיים מתגלות התוכניות הסודיות לנשק עוצמתי מהעבר - משיח עתיק יומין בשם גנדאם.
במשך השנים הבאות, פליט לומד הנדסת מכונות בבסיס פדרציית הארץ שבתחנת החלל נורה ומעצב את רובוט הגנדאם אייג'-1. בדור מתקדם 115, פליט משלים את בניית הרובוט, ותחנת החלל נורה מותקפת בידי האויב המסתורי.
לציון 35 שנים לקיומו של זיכיון גנדאם שודרה סדרה שהחלה ב-7 באוקטובר 2013 ונמשכה עד 31 במרץ 2014 למשך 25 פרקים.
מערכת הקרב יוצרת אזור קרב הולוגרפי המדמה שטחי קרב מסדרות גנדאם הקודמות.
סיפורו של סיי לורי, בונה מודלים מורכבים ותלמיד תיכון שחולם להיות לוחם הגנדאמים המורכבים המוצלח ביותר.
משפחתו מחזיקה בחנות קטנה לממכר מודלים של גנדאם.
סיי ניחן בכישורים המתאימים לו לבנות מודלים של גנדאם, אך יכולות הטיסה שלו אינן מספיק טובות כדי לנצח בתחרויות.
הוא פוגש בנער בשם רייג'י, שעוזר לו וביחד הם משתתפים בתחרויות באמצעות הגנדאם מדגם GAT-X105B Build Strike של סיי.
לסדרה זו הופקה סדרת המשך בשם גנדאם לוחמים מובנים טריי, ששודרה מ-8 באוקטובר 2014 ועד ל-1 באפריל 2015 וכללה גם היא 25 פרקים.
כשבע שנים לאחר מאורעות גנדאם לוחמים מובנים, חוקי התחרות חודשו והספורט הופך לפופולרי יותר.
גנדאם רקונקיסטה ב-G (Gundam Reconguista in G, בתרגום חופשי: "גנדאם: כיבוש מחדש"), שידועה בקיצור כגאנדם רקו, היא סדרה שהחלה בשידור ב-2 באוקטובר 2014 לציון 35 שנים לקיומו של זיכיון גנדאם.
זוהי הסדרה הראשונה מאז גנדאם ∀ של שנת 1999 שנכתבה ובוימה בידי יושיוקי טומינו.
טומינו ציין בשלבי ההפקה כי שם הסדרה מתייחס למילה הספרדית רקונקיסטה, ואילו הקיצור G מתייחס למילה אדמה (Ground).
בשנת 1014 למאת רג'ילד - המאה העוקבת אחרי המאה האוניברסלית - מופקד חבר צעיר למשמר הבירה לשמור על מעלית החלל.
אותו צעיר, בלרי זנאם, עוזר ללכוד חליפה ניידת מתקדמת בזמן שמגן על מעלית החלל מפיראטי חלל.
בלרי מצליח לשלוט בחליפה הניידת לאחר שהוא מגלה שיש לו חיבור מנטלי לחליפה הניידת ולטייס שלה.
סדרה אשר שודרה למשך 50 פרקים בין אוקטובר 2015 לבין אפריל 2017, ועוסקת בבעיות העולם האמיתי כדוגמת מלחמה, עבדות, שימוש צבאי בילדים ובנערים, עוני, שחיתות ונאו קולוניאליזם.
הסדרה מתרחשת בתקופת לאחר-האסון 323, כשלוש מאות שנה לאחר המלחמה הגדולה בין כדור הארץ לבין מושבות החלל.
כוכב הלכת מאדים עבר תהליכי הארצה ויושב בהצלחה בידי בני אדם.
למרות הטכנולוגיה המתקדמת שברשותם, תושבי מאדים רצו עצמאות מידי ממשלת הארץ.
נוסף על כך, כוכב הלכת נשאר תלותי בממשלות הארץ, כאשר רבים מתושביו חיים בתנאי עוני.
קודליה אינה ברנשטיין, אצילה ממאדים, מארגנת משמר אבטחה אזרחי להגן עליה בדרכה לכדור הארץ לתהליכי המשא ומתן לעצמאות האומה שלה.
הם מותקפים בידי ארגון צבאי ארצי, ובמהלך הקרב מתמרדים הילדים ממשמר האבטחה שנשלחו ללחום לבדם בעוד הבכירים נטשו אותם כאמצעי הניתן להקרבה.
סיפורו של נער יתום בשם מיקזוקי אוגוס, אשר עוזר לסכל את המתקפה בעזרת חליפה ניידת של גנדאם מדגם ASW-G-08 Gundam Barbatos.
גנגנם סטייל (בקוריאנית: 강남스타일, תעתיק באנגלית: Gangnam Style, הגייה: ) הוא סינגל משנת 2012 מאת הראפר הדרום-קוריאני סיי (PSY).
השיר זכה לתשבחות בשל ההומור שלו, המנגינה הקליטה והריקוד הייחודי שמלווה אותו.
הסינגל ראה אור ב-15 ביולי 2012, והגיע למקום הראשון ב-Gaon, מצעד הפזמונים של קוריאה הדרומית.
החל מ-24 בנובמבר 2012 עד 10 ביולי 2017 היה הווידאו-קליפ של השיר הנצפה ביותר אי פעם באתר הסרטונים YouTube, ובתאריך 31 במאי 2014 חצה הקליפ את רף ה-2 מיליארד צפיות.
נכון ליולי 2025, לקליפ יש כ-6.5 מיליארד צפיות.
ידוענים כמו טי-פיין, בריטני ספירס וקייטי פרי שיתפו את הקליפ ברשתות החברתיות, השיר שולב בהופעות של אמנים כמו נלי פורטדו (שביצעה לשיר גרסת כיסוי) ומארון 5, וסוקר באמצעי תקשורת בינלאומיים כגון וול סטריט ג'ורנל, Financial Times ו-CNN International.
בתחילת ספטמבר אורגנו בכמה ערי בירה ברחבי העולם ריקודי פלאש מוב המוניים של השיר, וסיי הופיע עמו באצטדיון דודג'ר, בתוכנית האירוח של אלן דג'נרס ובפרסומות של חברת סמסונג.
"גנגנם סטייל" זכה בפרס הווידאו הטוב ביותר בטקס פרסי המוזיקה של MTV אירופה לשנת 2012 שנערך בפרנקפורט, גרמניה.
"גנגנם סטייל" הוא ביטוי קוריאני שמתאר סגנון חיים מפואר, כמו ברובע גנגנם האמיד בסיאול, המאופיין בסגנון חיים טרנדי ואופנתי.
בריאיון ל-CNN, השווה סיי את רובע גנגנם לבוורלי הילס בקליפורניה.
השיר מדבר על "החברה המושלמת, שיודעת מתי להיות ייצוגית ומתי להתפרע".
התרגום שניתן לשורת המפתח של סיי בשיר, "오빠 강남 스타일 (אופא גנגנם סטייל)", הוא "לאח הגדול יש גנגנם סטייל", כאשר הביטוי "האח הגדול" מתייחס אליו; "אופא" הוא ביטוי בקוריאנית שבו מתארות בנות ידיד מבוגר יותר או אח גדול.
"גנגנם הוא אזור בסיאול, קוריאה.
זהו אזור מכובד ביום, אבל פרוע בלילה.
אני משווה את הבחורות לאזור.
כלומר - בחורה מכובדת ביום, ופרועה בלילה - והשיר אומר שאני הוא הבחור המתאים לבחורה כזו".
את המילים לשיר חיבר סיי, והמוזיקה היא מאת סיי ויו גון-היונג, מפיק מוכר בקוריאה ששיתף עם סיי פעולה בעבר, ושהיה גם המעבד המוזיקלי של השיר.
בקליפ של השיר סיי רוקד מין ריקוד קומי המדמה רכיבה על סוס, ונוכח במקומות שונים ברובע גנגנם, למשל בשיעור יוגה, בסאונה או בג'קוזי.
הווידאו כולל "מקבץ מההווי של גנגנם" שמוצג על ידי "סיי, שאינו מגנגנם"; עניין זה ברור לצופה הקוריאני.
עם פרסום השיר לראשונה, ב-15 ביולי 2012, הוא היה מוכר רק לחובבי הקיי-פופ.
סיי אמר לסוכנות החדשות יונהפ כי תחילה הוא "לא כיוון שהשיר יצליח מחוץ לקוריאה...
השיר יועד מלכתחילה לקהל הקוריאני".
אולם, חובבי קיי-פופ שיתפו את השיר ברשתות חברתיות כמו פייסבוק וטוויטר, ותוך זמן קצר התוודעו לו גם גולשים מחוץ לקהילת הקיי-פופ.
זמן קצר לאחר פרסומו החלו לשתף את הקליפ ידוענים מרחבי העולם, והקליפ החל לצבור תאוצה.
בתחילת אוגוסט החל סיקור של הקליפ בתקשורת העולמית, והוא היה ללהיט בינלאומי.
ב-4 באוגוסט כתבה דבורה נטברן מלוס אנג'לס טיימס כי "גנגנם סטייל" הוא "בלתי ניתן לעצירה" ושהוא "משתלט על העולם".
בשבוע האחרון של אוגוסט, פרסם מגזין בילבורד שסיי עלה 8 מקומות בדירוג 50 האמנים הפופולריים ביותר ברשתות חברתיות.
הוא עקף את טיילור סוויפט והגיע למקום הראשון ברשימה, מקום שבו דורג במשך 3 שבועות רצופים; היחידים שהצליחו לשהות 3 שבועות בראש הרשימה קודם לכן היו ג'סטין ביבר, ליידי גאגא, אדל וריהאנה.
ב-15 בספטמבר היה לשיר הקיי-פופ הראשון שמגיע למקום הראשון במצעד השירים הפופולריים ביותר ב-iTunes.
ב-17 בספטמבר הוכרז כי הווידאו-קליפ של השיר מועמד לפרס "הווידאו הטוב ביותר" בטקס פרסי המוזיקה של MTV אירופה לשנת 2012 שנערך בפרנקפורט, גרמניה ב-11 בנובמבר, ואף זכה בפרס זה.
על אף הפופולריות הגוברת של סוגת הקיי-פופ בשנים האחרונות, אין זה נפוץ ששירי קיי-פופ מסוקרים ברשתות תקשורת זרות ובעיתונות מערבית.
אולם, השיר "גנגנם סטייל" הצליח להיות למוקד להתעניינות בינלאומית, וסוקר ברשתות תקשורת, מגזינים ועיתונים כגון CBC, CNN, רויטרס, לוס אנג'לס טיימס, הפינגטון פוסט, הרלד סאן, האטלנטיק, ונקובר אובזרבר, וול סטריט ג'ורנל, ABC News, USA Today, בלומברג, ESPN, Le Point, ליברסיון, Le Nouvel Observateur, BBC, VH1, M6 ו-Financial Times.
מאורה ג'דקיס מוושינגטון פוסט כתבה כי "השיר 'גנגנם סטייל' הפך ריקוד טיפשי במיוחד למגניב".
השבועון הגרמני דר שפיגל ייחס את הפופולריות של השיר לריקוד המוצלח שמלווה אותו.
מספין פרדו מ-Associated Press כתב כי צעדי הריקוד של סיי הם "מעט מוזרים", אך הקליפ שזור ב"תלבושות צבעוניות ומלאות חיוּת".
אף על פי שרוב הביקורות של "גנגנם סטייל" היו חיוביות, היו שסברו כי הקליפ תימהוני ואף גס.
אחת האינדיקציות לפופולריות העצומה שהשיר רכש היא נתוני הצפייה שלו באתר שיתוף קובצי הווידאו YouTube.
דבורה נטברן מלוס אנג'לס טיימס כתבה כי הקליפ של השיר הוא "אחד מקטעי הווידאו המוצלחים ביותר שהועלו אי פעם ל-YouTube".
בתיאור השיר בעמוד ה-YouTube שלו נכתב בנימה היתולית:
אף על פי שהשיר "Call Me Maybe" הציג נתוני צפייה גבוהים במיוחד, ונצפה בממוצע מעל 1.5 מיליון פעמים ביום, "גנגנם סטייל" השיג תוך חודשיים ממוצע של מעל 6 מיליון צפיות ביום ועקף את "Call Me Maybe" במצעדים.
הסיבה המרכזית לכך היא ש-"Call Me Maybe" נותר בעיקר להיט בצפון אמריקה, בעוד ש"גנגנם סטייל" היה ללהיט כלל-עולמי.
ב-13 בספטמבר 2012 הפך הקליפ של "גנגנם סטייל" לווידאו שזכה להכי הרבה לחיצות "לייק" ב-YouTube, כאשר השיג מעל ל-1.6 מיליון לחיצות "לייק", ובכך עקף את השיר "Party Rock Anthem" של LMFAO שהיה קודם לכן ראשון בדירוג זה.
ב-21 בדצמבר 2012 הקליפ הגיע למיליארד צפיות, וזו הייתה הפעם הראשונה שסרטון ב-YouTube הגיע ליותר ממיליארד צפיות.
נכון ל-15 בינואר 2016, הווידאו-קליפ של השיר נצפה כ-2.6 מיליארד פעמים.
חברת גוגל, הבעלים של YouTube, הגדירו את מונה הצפיות באתר כ-Integer בעל 32 סיביות, שיכול להגיע לכל היותר ל-2,147,483,647 צפיות ונאלצו לבצע תיקון תוכנה למונה ל-64 סיביות כדי לתמוך במספר הצפיות העצום לפני שזה יקרוס.
בהודעה של גוגל מ-4 בדצמבר 2014 נאמר: "מעולם לא חשבנו שסרטון וידאו ייצפה יותר פעמים ממה שמספר בן 32 סיביות יכול להכיל, אבל זה היה לפני שפגשנו את סיי".
47% מהצפיות בקליפ מקורן בארצות הברית, 7% מקורן בבריטניה, 6.8% בקנדה ו-4% בקוריאה הדרומית.
אנדרו ראיין מ-"הגלוב אנד מייל" כתב כי עם נתונים של 130 מיליון צפיות תוך חודשיים, לרבות קטעי הווידאו המלווים את הקליפ, "גנגנם סטייל" הפך ל"סרטון הוויראלי החמישי בפופולריות שלו בהיסטוריה של האינטרנט".
ב-14 באוגוסט 2012 יצא שוב השיר לאור, תחת השם "Oppa Is Just My Style" (בקוריאנית: 오빤 딱 내 스타일), בגרסה שונה, שבה שרה גם הזמרת היונה מלהקת הבנות הדרום-קוריאנית 4Minute, שהופיעה בקליפ של "גנגנם סטייל".
מליקה ראו מהפינגטון פוסט כתבה כי .
השיר זכה לפופולריות רבה, כאשר בארבעת השבועות הראשונים לאחר פרסומו נצפה הקליפ לשיר מעל ל-41 מיליון פעמים, ונכון לאוגוסט 2014 מונה הצפיות עמד על מעל ל-500 מיליון.
ב-6 בספטמבר הופיע סיי בטקס פרסי הווידאו-קליפים של MTV (VMA), וביצע את ריקוד ה"גנגנם סטייל" יחד עם הקומיקאי קווין הארט.
ב-20 באוגוסט הופיע סיי באצטדיון דודג'ר, במשחק בין לוס אנג'לס דודג'רס לסן פרנסיסקו ג'איינטס, אל מול קהל של 43,000 אוהדי בייסבול, וביצע את ריקוד ה"גנגנם סטייל".
ב-10 באוגוסט הוזמן סיי להופיע בתוכנית האירוח של אלן דג'נרס, ובה לימד את בריטני ספירס ואת דג'נרס כיצד לרקוד את ריקוד ה"גנגנם סטייל".
כשהסביר על צעדי הריקוד, אמר לספירס ולדג'נרס שעליהן "לקפוץ כאילו הן רוכבות על סוס בלתי נראה".
ב-15 בספטמבר, בפרק הפותח של העונה ה-38 של תוכנית הבידור Saturday Night Live, אחד המערכונים התבסס על השיר "גנגנם סטייל" ועל הקליפ שלו.
בובי מוינהאן גילם בו את סיי, אך באמצע המערכון הצטרף אליו סיי עצמו.
עם עליית הפופולריות של השיר, ציטטו אותו גם אנשי עסקים ומנהיגים פוליטיים.
ב-23 באוקטובר, למשל, נפגש סיי במטה האומות המאוחדות בניו יורק עם מזכ"ל האו"ם באן קי-מון, שאמר כי לשיר יש "כוח להביא שלום עולמי".
במהלך הפגישה באן קי-מון הדגים את צעדי הריקוד של השיר, ואמר כי .
הקליפ של השיר הפך לסרטון ויראלי ונחשב לתופעת אינטרנט.
האלי סקוף מהפינגטון פוסט ציטטה את התיאור הרשמי של הקליפ ב-YouTube שמצהיר כי השיר מאופיין ב"קצב ממכר ביותר", והוסיפה כי תיאור זה אינו תלוש מהמציאות, בהתחשב ב"אובבסיה הזו שפיתחנו כלפי השיר".
ב-16 באוגוסט 2012, בהופעה במנילה, בירת הפיליפינים, ביצעה הזמרת נלי פורטדו גרסת כיסוי לשיר.
ז'ו-מין פארק מסוכנות הידיעות רויטרס כתב כי .
בעקבות השיר עלה מספר התיירים המבקרים ברובע גנגנם בסיאול, ו"ארגון התיירות של קוריאה", שהוא גוף ממשלתי הפועל תחת משרד התיירות הקוריאני, השיק בעקבות כך "סיור של יום אחד בגנגנם" שבו חווים המטיילים את חיי הפאר של הרובע.
ב-7 בספטמבר פרסם התאגיד הרב-לאומי סמסונג, שבסיסו בקוריאה הדרומית, כי סיי יהיה אחד מהפרזנטורים שיקדמו את סדרת המקררים מסוג Zipel של החברה.
בהמשך החודש יצאה פרסומת בכיכובם של סיי ושל זמר הקיי-פופ לי סיונג-ג'י, רוקדים לרקע צלילי השיר "גנגנם סטייל" כשלמולם מקרר חכם.
ב-3 בספטמבר פרסם סוכן הכישרונות סקוטר בראון, שגילה את ג'סטין ביבר ב-YouTube, הודעה על כך שהוא וסיי החליטו לשתף פעולה מקצועית, ובכך הפך סיי ל"אמן הקוריאני הראשון שחותם על חוזה הקלטות גדול בארצות הברית" (בחברת ההקלטות Schoolboy Records של בראון).
ממשלת קוריאה הצפונית העלתה סרטון בשם "I'm Yushin style!" ("יש לי סגנון יושין!") לאתר הממשלתי Uriminzokkiri, כפרודיה על פאק גון-הייה, המועמדת לנשיאות קוריאה הדרומית מטעם המפלגה השמרנית, המפלגה שבשלטון.
הסרטון מציג את תמונתה המעובדת ב-Photoshop, שבה נדמה כי היא רוקדת את ריקוד ה"גנגנם סטייל", ולועג לה על היותה תומכת מסורה בשיטת הממשל "יושין" האוטוקרטית, שהגה אביה פאק צ'ונג-הי.
מאז פורסם השיר, עלו לרשת סרטוני תגובה רבים ופרודיות לשיר.
חלק מסרטונים אלו זכו לתהודה ולהתייחסות תקשורתית בינלאומית.
בישראל הועלו הפרודיות המצליחות "Jewish Style" ("סגנון יהודי") של קבוצת Agent K Media ו"גמבה סטייל" של האתר שרוטונים בכיכובו של יובל בינדר, עם הופעת אורח של משה פרסטר.
ב-21 בנובמבר הועלה ל-YouTube הקליפ "אלקין סטייל" בחשבון הרשמי של חבר הכנסת זאב אלקין, כחלק מתעמולת הבחירות של אלקין לקראת הפריימריז במפלגת הליכוד.
הקליפ מציג את דמויותיהם של חברי הכנסת אנשי השמאל אחמד טיבי, חנין זועבי ושלי יחימוביץ' ושל יריב אופנהיימר, דורית ביניש, אהוד אולמרט וציפי לבני, שקוראות שלא להצביע לאלקין בשל שורה של הצעות חוק שקידם.
בפרק הראשון של העונה הרביעית בסדרה האמריקאית המצליחה "פיניאס ופרב", פיניאס, פרב, איזבלה ובנות הצופים רוקדים את ריקוד ה"גנגנם סטייל", בעוד פיניאס לבוש כמו סיי ופרב לבוש כיו-ג'ה סאק.
במהלך תקופה של שבועיים עד ל-8 באוגוסט 2012 עלו לאתר YouTube כמעט 1,000 סרטונים שבכותרת שלהם מופיעה המילה "Gangnam" ("גנגנם") או המילה "Style" ("סטייל")
בניתוח של 78 סרטוני תגובה עם יותר מ-5,000 צפיות ב-2013 נמצא שמרבית הסרטונים נטו "למחוק" את המשמעות המקורית של הווידאו עם הפוקוס על אורח החיים של מעמד הביניים, פנאי ובידור לעומת 68 סרטוני תגובה שפורסמו במדינות מזרח התיכון שהתרכזו בסאטירה פוליטית-חברתית.
בערים שונות ברחבי העולם אורגנו ריקודי פלאש מוב המוניים לצלילי השיר "גנגנם סטייל".
אירוע שכזה התקיים ב-18 באוגוסט בפסדינה שבקליפורניה, בחסות רשת Mnet Media הדרום-קוריאנית.
לפי תאגיד השידור האוסטרלי, נערכו ריקודי פלאש מוב לצלילי השיר גם בסידני, אוסטרליה.
ב-12 בספטמבר התמלאה כיכר טיימס שבניו יורק בקהל שרקד לצלילי השיר "גנגנם סטייל", במהלך תוכנית הבוקר של רשת ABC, "בוקר טוב אמריקה".
חמישה ימים לאחר מכן השתתף סיי באירוע פלאש מוב שארגן ערוץ הבידור האמריקאי Extra בלוס אנג'לס.
בתוכנית האקטואליה הארגנטינאית Antes del Mediodía סוקר ב-3 באוגוסט ריקוד פלאש מוב של "גנגנם סטייל" שנערך אל מול האובליסק של בואנוס איירס.
כמו כן, אורגנו ריקודי "פלאש מוב" רבים אחרים על ידי מעריצים שהתארגנו באינטרנט.
ארגוןרשימהמיקוםמקורבילבורד500 שירי הפופ של כל הזמנים237
בשבוע של 28 ביולי 2012 נכנס השיר למצעד 100 שירי הקיי-פופ המצליחים ביותר של מגזין בילבורד האמריקאי, ודורג בו במקום השישי.
שבוע לאחר מכן הגיע השיר למקום הראשון במצעד, ונשאר במקום זה במשך חמישה שבועות רצופים.
השיר אף הגיע למקום הראשון במצעד הקליפים לשירים ב-YouTube, של מגזין בילבורד.
ב-21 באוגוסט 2012 הגיע למקום הראשון במצעד הקליפים ב-iTunes, ועקף את "As Long as You Love Me" של ג'סטין ביבר ואת "Wide Awake" של קייטי פרי; הייתה זו הפעם הראשונה שקליפ של אמן דרום-קוריאני מגיע למקום הראשון בדירוג זה.
בקוריאה הדרומית זכה השיר להצלחה מיידית, הורד ב-745,000 הורדות בתשלום בשבוע הראשון לאחר הוצאתו והוא שוהה במקום הראשון ב-Gaon הקוריאני במשך חמישה השבועות שחלפו מאז הוצאתו.
נכון ל-23 באוגוסט, השיר הורד ב-2,545,837 הורדות בתשלום בקוריאה הדרומית בלבד.
גם בפינלנד הגיע השיר למקום הראשון במצעד ההורדות.
בשבוע שמסתיים ב-8 בספטמבר 2012, נכנס השיר למצעד ההורדות של בילבורד, במקום ה-74, עם 23,000 הורדות, ושבועיים לאחר מכן הגיע למקום ה-25 עם 61,000 הורדות.
בשבוע שמסתיים ב-29 בספטמבר הגיע השיר למקום הרביעי במצעד, עם 188,000 הורדות.
בשבוע השני שלו במצעד 100 השירים המצליחים של בילבורד, הגיע השיר למקום ה-11 במצעד.
בשבוע השלישי שלו במצעד, הגיע עד למקום השני, אחד לפני "One More Night" של מארון 5, והיה לשיר הקיי-פופ הראשון אי פעם שמגיע לעשירייה הראשונה במצעד.
בישראל דורג השיר במקום הרביעי במצעד הבינלאומי השנתי של ynet וגלגלצ לשנת 2012.
גֶנְג'וֹ גולן (בטורקית: Genco Gülan; ) הוא אמן קונספטואלי עכשווי ותאורטיקן, שמתגורר ועובד באיסטנבול.
עבודתו משתמשת בטכניקות שונות הכוללת ציור, רדי מייד, רישום, פיסול, צילום, ביצועים ווידאו.
עבודתו עוסקת לעיתים קרובות בנושאים פוליטית, חברתיים ולעיתים עם מסרים תרבותיים.
הוא דוחה את התיוג של כאומן מודרני או מינימלי.
הוא מתאר את עבודתו כאמנות רעיון.
גולן למד מדע המדינה ואמנות באוניברסיטת הבוספורוס (Boğaziçi Üniversitesi) באיסטנבול, וקיבל תואר שני בניו מדיה בניו סקול, ניו יורק.
גולן הציג במוזיאונים שונים ברחבי העולם.
במהלך השנים זכה בפרסים מאת בי פי, ליונס (BP, Lions).
הוא מלמד באקדמיה מימאר סינאן (Mimar Sinan Academy) ובאוניברסיטת הבוספורוס (Boğaziçi Üniversitesi).
עבודותיו כוללות יצירות פיסול מודרני ו-וידאו ארט מדיה חדשה, אמנות מושגית, אמנות עכשווית ומיצגים שונים, תוך שימוש בחומרים יוצאי דופן כגון מנורות.
גולן מאמין שהעתיד של האומנות מתקשר עם ביו-טכנולוגיה, בינה מלאכותית ותקשורת דיגיטלית.
עבודות האמנות הקונספטואליות שלו חוקרות את היחס בין חברה לתרבות דרך ציור, פיסול, מדיה חדשה ואמנות מיצג.
בנוסף לאמנות קלאסית, כתאורטיקן מוצלח, הוא כתב ספר, הוא מפרסם מאמרים ומתן הרצאות
גנג'ו גולן הקים "איסטנבול מוזיאון לאמנות עכשווי" כפרויקט אמנות בשנת 1997. הפרויקט הוא מוזיאון אינטרנט עצמאי שהתפתח במשך שנים מאז הקמתו.
לאחרונה הוא הציג בברלין ב"Erste Lebende Kunst המוזיאון" (המוזיאון לאמנות החי הראשון) לצד טים אולריך (Tim Ulrich).
גנדי סמריטי (בהינדי: गाँधी स्मृति), לשעבר בית בירלה, הוא בית מגורים בעיר ניו דלהי שבהודו.
אבי האומה ההודית מהאטמה גנדי התגורר בבית זה בחמשת החודשים האחרונים לחייו ובחצרו נרצח על ידי מתנקש ב-30 בינואר 1948.
בראשיתו היה הבית שייך למשפחת אנשי העסקים האמידה בירלה ונקרא על שמה.
ממשלת הודו רכשה את הבית ב-1971 והוא נפתח לציבור שנתיים לאחר מכן.
מאז שוכן בו מוזיאון אודות חייו של גנדי ורציחתו.
במקום מוצגים בין השאר החדר בו התגורר גנדי והחצר שבה נהג לערוך מדי ערב מפגש עם קהל, שבאחד מהם נרצח.
הבניין וחצרו שומרו כפי שהיו בימי גנדי.
סככה ובה עמוד זיכרון ניצבים בנקודה בה התרחש הרצח.
בשנת 2005 נפתח במקום מוזיאון מולטימדיה לזכר גנדי.
גנגאן היא קבוצת כדורגל מהקומונה גנגאן אשר משחקת בליגה הצרפתית השנייה.
הקבוצה נוסדה בשנת 1912, בעונת 2012/2013 עלתה לליגת העל מליגה 2 (הליגה השנייה בצרפת) בה היא שיחקה עד עונת 2018/19 בסיומה נשרה לליגה השנייה.
גנגאן משחקת את משחקיה הביתיים באצטדיונה סטאד דו רודורו אשר נמצא בעיר.
מעמד קבוצה זו כקבוצה מקצועית הוא לא דבר שכיח מאחר שגנגאן משחקת באצטדיון עם קיבולת של 18,000 צופים בעוד גודל העיר ומספר תושביה הוא רק (7,280).
לאחר זמן רב שהקבוצה פעלה כקבוצה חובבנית אשר שיחקה בליגות אזוריות, הקבוצה עלתה ליגה 3 פעמים תחת נשיא הקבוצה 'נואל לה גראט' אשר קנה את המועדון בשנת 1972. בשנת 1976 הגיעה גנגאן לצ'אמפיונט נשיונל, הליגה השלישית בצרפת ועונה לאחר מכן עלתה ישירות אל ליגה 2 שם נשארה עד שנת 1993.
ההישגים הגדולים ביותר של המועדון היו בשנת 2009 וב-2014 כאשר זכה בגביע הצרפתי בגביע ב-2009 הייתה לקבוצה השנייה שזוכה בגביע הצרפתי מחוץ לליגת העל לאחר שניצחה בגמר 1–2 את סטאד רן.
עוד הישג היה כאשר המועדון זכה בגביע האינטרטוטו בשנת 1996. חוץ מתארים אלו, הקבוצה מוכרת בתור מקפצה בקריירה עבור שחקנים מוכרים ששיחקו במועדון כמו: דידייה דרוגבה, פלורן מאלודה וונסן קנדלה.
גנגאן היא קומונה במחוז קוט-ד'ארמור שבחבל ברטאן בצפון-מערב צרפת.
מקור השם של גנגאן הוא בשפה הברטונית, בה היא נקראת גוונגמפ (Gwengamp).
זהו הלחם של שתי מילים: gwenn שפירושו "לבן" (אך גם "בור" בהקשר של אדמה לא מעובדת) ו-kamp שפירושו "שדה", דהיינו "שדה לבן" או "שדה בור".
בעיר משחקת קבוצת הכדורגל גנגאן (En Avant de Guingamp), ששיחקה בליג 1 במשך 13 עונות ואף זכתה פעמיים בגביע הצרפתי, ב-2009 וב-2014. באצטדיון רודורו (Stade du Roudourou) שבקומונה, בו משחקת הקבוצה, יש 18,250 מושבים - יותר מכפול ממספר התושבים בגנגאן עצמה.
בעיר נערך פסטיבל סן-לו (Festival de la Saint-Loup) – פסטיבל ריקודים ומוזיקה שנתי הנחגג בסוף חודש אוגוסט מאז המאה ה-19. מאז 1957 מוקדש הפסטיבל לריקוד הברטוני (), סוג של ריקודים שמסורתיים לאזור ברטאן.
גנדהארה ( (סנסקריט: गन्धार, פשטו: ګندارا, אורדו: گندھارا) ) הייתה ממלכה קדומה שהשתרעה בעמקי הנהרות סוואט וקאבול ובמישור פוטהאר, בשטח שהיום נמצא בצפון פקיסטן ובצפון-מזרח אפגניסטן, הערים המרכזיות בממלכה היו פורושפורה (פשאוור המודרנית) והעיר טקששילה (טקסילה המודרנית).
השם גנדהארה מופיע לראשונה בשירה ההודית האפית ובטקסטים ריגוודה ואטהרוודה הם מוזכרים כשבט.
הצורה הפרסית של השם, Gandara, מוזכרת על ידי הרודוטוס בהקשר הסיפור של סקילקס איש קריאנדה, מגלה ארצות יווני, אשר התחיל את הפלגתו בנהר האינדוס בעיר בגנהארה.
השם Gandhara כנראה נובע מהמילה הסנסקריטית gandha, שפירושה "בושם".
הממלכה הפסיקה להתקיים כיישות עצמאית בשנת 520 לפני הספירה, כאשר היא נכבשה על ידי האימפריה הפרסית, אך תרבותה הגיעה לשיא בתקופת אימפריית קושאן, בשנים 75-230.
בסביבות שנת 450 שטחי הממלכה נכבשו על ידי ההונים הלבנים, אשר דגלו בהינדואיזם, ותושבי האזור המירו את דתם בהדרגתיות להינדואיזם.
בשנים 400, 520 ו-644 האזור תועד על ידי עולי רגל ונזירים סינים (פאשיין, שוואנדזאנג).
בשנת 400 נאמר שהבודהיזם שגשג בה, בשנת 520 מתואר הרס שבוצע על ידי ההונים, ובשנת 644 מתואר שהבודהיזם היה בדעיכה, וההינדואיזם היה בעליה, כמו כן תואר שהמקדשים הבודהיסטים היו נטושים.
גנדיה (בספרדית: Gandía, בוולנסית: Gandia) היא עיר במחוז ולנסיה בקהילה האוטונומית ולנסיה בספרד.
העיר שוכנת על חוף הים התיכון בצדה המזרחי של ספרד, במרחק של כ-70 קילומטרים דרומית לוולנסיה, בירת המחוז והקהילה האוטונומית.
באזור גנדיה ובמערות סביבה נמצאו שרידים מהתקופה הרומית המצביעים על קיומה של התיישבות בתחילת השלטון הרומי באזור.
מקורה של ההתיישבות הנוכחית הוא בשלטון המוסלמי על חצי האי האיברי בסוף ימי הביניים.
גנדיה נזכרת לראשונה במסמך מ-1249 שנכתב על ידי חיימה הראשון, מלך אראגון, ובו נאמר שהמלך העביר את השליטה בעיירה לבנו פדרו (שהפך ברבות הימים לפדרו השלישי, מלך אראגון).
בהמשך השלטון בעיירה עבר בין אצילים שונים עד שבמאה ה-14 נוצר התואר "דוכס גנדיה".
הדוכסים ביססו את כלכלת העיר על גידול קנה סוכר ופיתחו את העיר.
העיר הפכה למרכז תרבותי אזורי ופעלו בה סופרים כמו ז'ואנוט מרטורל, שגם נולד בעיר.
בסוף המאה ה-16 פרננדו השני, מלך אראגון, העביר את התואר לידי בית בורג'ה.
ב-1548 הוקמה בעיר אוניברסיטת גנדיה, על ידי הדוכס פרנסיסקו דה בורג'ה, שהייתה אחת האוניברסיטאות החשובות באזור.
האוניברסיטה נסגרה ב-1772 על ידי קרלוס השלישי, מלך ספרד, לאחר שהוא גירש את הישועים שניהלו אותה מספר שנים קודם לכן.
העיר שמרה על המעמד הגבוה שלה במשך המאה ה-16 והשנים הראשונות של המאה ה-17, אך ב-9 באפריל 1609 פליפה השלישי, מלך ספרד, הורה על גירושם מספרד של המוריסקוס, צאצאי מורים שהתנצרו.
גירוש המוריסקוס, שהיו בעלי תפקידי מפתח בגידול הסוכר באזור העיר, גרם להידרדרות גדולה בכלכלתה של גנדיה.
במחצית השנייה של המאה ה-18 הדוכסים פסקו לשבת בגנדיה עצמה ועברו לשבת במדריד, בירת ספרד.
באותה תקופה העיר החלה לשגשג מחדש תחת שלטונו של קרלוס השלישי.
בהמשך העיר החלה לעבור הליך תיעוש.
במהלך מלחמת האזרחים בספרד, בסוף שנות ה-30 של המאה ה-20, גנדיה הופצצה מספר פעמים על ידי חיל האוויר של איטליה הפשיסטית.
בשנות ה-60 של המאה ה-20 העיר החלה לגדול באופן משמעותי והיא סיפחה אליה מספר ערים קטנות שהיו צמודות אליה.
עד המאה ה-19 כלכלת העיר התבססה בעיקר על ייצור משי וצימוקים.
בסוף המאה ה-19 הכלכלה עברה להסתמך על כריית פחם, גידול תפוזים ודיג.
מאז שנות ה-60 של המאה ה-20 הכלכלה מסתמכת גם על תיירות.
בעיר נמצא קמפוס של האוניברסיטה הפוליטכנית של ולנסיה.
גנגטוק (בהינדית ובנפאלית: ; באנגלית: Gangtok) היא עיר בצפון-מזרח הודו.
גנגטוק היא בירת המדינה ההודית סיקים.
מספר התושבים בעיר היה 100,286 נכון ל-2011. גנגטוק ממוקמת ברכס ההימלאיה המזרחי, בגובה 1,650 מטר מעל פני הים.
בשנת 1840 הפכה גנגטוק לאתר עלייה לרגל בודהיסטי פופולרי בעקבות בניית מנזר אנצ'י .
בשנת 1894 הועברה בירת סיקים לגנגטוק.
בתחילת המאה ה-20, הפכה גנגטוק למוקד מרכזי על המסלול המסחרי שבין להאסה בטיבט וערים שונות בהודו ובהם קולקטה.
לאחר שהודו זכתה בעצמאותה מבריטניה ב-1947, בחרה סיקים להישאר מונרכיה עצמאית, כשגנגטוק היא בירתה.
בעקבות ניסיונות פלישה סיניים, סופחה סיקים להודו ב-16 במאי 1975, כאשר גנגטוק נותרה בירתה.
גנדינגאר (בהינדי: गाँधीनगर) היא עיר הבירה של מדינת גוג'ראט, המערבית שבמדינות הודו.
העיר ממוקמת כ-23 ק"מ צפונית לאחמדאבאד, העיר הגדולה ביותר במדינה זו.
העיר הוקמה בעקבות רצון של ממשלת הודו לבנות עיר מתוכננת, בירה חדשה למדינה, ובכך להקל על הפקקים והצפיפות שקיימים באחמדאבאד.
העיר נחנכה באופן רשמי ב-16 במרץ 1960. ב-2 באוגוסט 1965 הונחו היסודות לבניין הראשון בעיר ב-GEB Power Station Colony.
ב-13 ביולי 1970 העיר הוכרזה כבירת מדינת גוג'ראט.
בעיר שוכנת האספה המחוקקת של גוג'ראט.
גנגסטרים על אמת הוא אלבום האולפן השלישי של צמד הזמרים-יוצרים והמפיקים המוזיקליים הישראלים אמיר ובן.
מתוך האלבום יצאו כסינגלים "תל אביב זה אני ואת", "מחר מחר", "תקופות" ו"ספסלים", כשהראשון זכה להצלחה רבה במצעדי המוזיקה.
באלבום זה, הצמד שיתף פעולה עם זמרים כמו עדי אולמנסקי, רוני דלומי, האחיות כרקוקלי, דני בסן וג'יין בורדו.